JERUUSALEMMA UUDISED
Eetris on Jeruusalemma Uudised. Kena augustiõhtut!
Mõned tänased teemad -
Trump ja Putin Helsingi kohtumisel
Antisemitism tõstab pead Hispaanias
Iisraeli parlament võttis vastu vastuolulise rahvusseaduse
USA ja Venemaa presidentide kohtumisel Helsingis 16. juulil
arutati ka Lähis-Ida keerukat olukorda.
Trump ja Putin leppisid kokku
rajada Golanist itta jäävale alale spetsiaalse kaitse- ja turvatsooni.
See ulatuks Golanist ca 100 km kaugusele itta
ja selle sihiks on mitte lasta Iraani Golanile liiga lähedale.
Iisraeli julgeolekuhuvidega arvestati mõlema riigijuhi avaldustes,
milles oldi ilmselt juba enne kohtumist kokku lepitud.
Toimetus naaseb detailide juurde järgmistes saadetes.
Iisraeli armee erioperatsioon "Hea naaber"
on toimetanud Süüria pagulastele juba ca 50 tonni erinevat abivarustust,
sh ravimeid, riideid, toitu, vett, telke, jalanõusid, beebitoitu ja tekke.
Süüria armee rünnakud valitsusvastaste mässuliste vastu
viisid ca 120 000 inimese põgenemiseni
üksnes Daraa maakonnast peamiselt Jordaania poole,
kuid ka Süüria-poolsele Golanile, Iisraeli piiri lähedal.
Süüria inimõigusühenduse Observatory of Human Rights teatel
lähenevad pagulased meeleldi Iisraeli piirile,
kuna Süüria ja Venemaa ei julge neid seal kandis tulistada.
Ka Jordaanial pole rohkem võimalusi pagulaste vastuvõtmiseks,
sest riigis on juba praegu
ca 650 000 Süüria sõja eest põgenenud tsiviilelanikku.
ÜRO on korduvalt palunud Jordaanial piir pagulastele lahti hoida,
kuid pole suutnud peatada Süüria valitsuse tegevust
oma kodanike suhtes.
Norra lipu all seilanud laev al-Awda
püüdis murda pühapäeva pärastlõunal Gaza mereblokaadi,
kuid peatati Iisraeli mereväe poolt ja toimetati Ashdodi sadamasse.
Endisel kalalaeval oli 22 aktivisti
ning sihiks toimetada Gazasse ca 13 000 euro eest ravimeid
ja humanitaarabi.
Laeva meeskond või reisijad vastupanu ei osutanud
ega püüdnud takistada Iisraeli mereväelaste tegevust.
Laeva lasti uuritakse ja lubatud kaup viiakse Gazasse
koos Iisraeli poolt sinna tavaliselt toimetatava varustusega.
Al-Awdale järgneb teisigi blokaadi murdmist katsetavaid laevu,
mida oodatakse Gaza merepiiri lähistele lähipäevil.
Kui vajalikud on sellised katsed, on ise küsimus,
sest ÜRO andmeil on Iisrael viinud Gazasse
käesoleva aasta esimese viie kuuga üle 43 000 veokitäie varustust.
Pariisis asuva ÜRO haridus-, teadus- ja kultuuriorganisatsiooni UNESCO
allorgan Maailmapärandikomitee püüdis taas ajalugu ümber kirjutada.
Krakovis, Poolas, peetud kohtumisel hääletas komitee resolutsiooni poolt,
mille järgi Jeruusalemm pole Iisraeli pealinn
ja Iisraeli tegevus Jeruusalemmas olevat seega okupatsioon.
Samal kohtumisel tõdes Pärandikomitee,
et Hebroni vanalinn ja Patriarhide haud
kuuluvad Palestiina riigile.
Resolutsioon võeti vastu napilt,
sest hääletamata jätsid isegi mõned araabiariigid.
Ka Soome ei kasutanud oma hääleõigust,
seades end sellega teiste ajalugu mitte tundvate maade sekka.
Hispaania uus sotsialistlik valitsus
kaldub selgelt toetama globaalset boikotiliikumist BDS.
Juba rohkem kui 80 Hispaania linna on teatanud toetusest
Iisraeli Läänekalda asundustest pärit toodete boikotile.
Avalikku boikotti alustas Valencia, mis on üks Hispaania suurimaid linnu.
Nende BDS-liikumist toetav moto oli
"Valencia - Iisraeli apartheidist vaba tsoon."
Asturia maakonna pealinn Oviedo tühistas kontserdi,
kus pidi esinema Iisraeli Sümfooniaorkester.
Hispaania suuruselt kolmas partei Podemos
kuulutas Iisraeli nii illegaalseks kui kriminaalseks riigiks.
Iisraeli rahvuslennufirma El Al
püüdis avada otseühendust Santiago de Compostelast Tel Avivi,
kuid Hispaania Turismiministeerium takistas seda, öeldes,
et nii toetatakse BDS-i liikumist.
Pamplona linn kuulutas aga kõik Iisraeli ametnikud
persona non-grata'deks.
Nii on Hispaania muutumas Euroopas juhtivaks antisemitismimaaks.
Reedel, 27. juulil,
nähti taas kõmu tekitanud nn verekuu fenomeni.
Eelmine kord nähti samasugust punast täiskuud ligi 2 aasta eest
ning väidetavalt ennustab see Messia tulekut ja samas lõpuaegu.
Rabid tõlgendavad ilmingut aga veidi teise rõhuasetusega.
Kuid nüüd, kui see sattus juutide suure leinapäeva
e Tisha b'Avi viimasele paastupäevale,
otsiti sellele tavalisest rohkem prohvetlikku kaalu.
Aavikuu 15. päev tähendab juutidele tavaliselt trööstiaega.
Nüüd sattus verekuu just sellele päevale,
mil algas ka sabatipäev ja nii nimetati seda Trööstisabatiks.
Astronoomilisest perspektiivist
oli tegu 21. saj pikima kuuvarjutusega,
mis lisas samuti hoogu juutide religioossetele hinnangutele.
Gazat valitsev Hamas on katsetanud kogu möödunud kevade jooksul
uusi viise sundida Iisraeli Gaza piirilt taanduma,
ulatuslikumaks sihiks juudiriigi kaotamine maailmakaardilt.
Miski pole aga soovitud vilja kandnud. Iisraeli on läkitatud tulepomme,
tuulelohesid, õhupalle ja isegi treenitud kulle
lähinaabruse kibutsitesse ja küladesse pomme kukutama.
Värskeimaks taktikaks on olnud erilise snaipriväe rajamine.
Selleks on alati sõbralik Iraan andnud nii relvi kui väljaõpet.
Snaiprid saadavad lastest ja noorukitest koosneva rühma
Iisraeli-Gaza piiritarale sõdureid välja meelitama
ja neid piiritsoonist ära ajama.
Seda ootavad snaiprid püüavad tappa Iisraeli sõdureid
ca kilomeetri kaugusel asuvate hoonete katustelt.
Kahel korral on see neil õnnestunud.
Nad kasutavad Iraani päritolu Sayaad-2 relvi,
millega saab teha täpsuslaske kuni 1,5 km kaugusele.
Rahvusvahelised inimõigusühendused pole kuidagi sekkunud tegevusse,
kus lapsi kasutatakse tapatöö peibutuslindudena.
Iisraeli parlament Knesset võttis 18. juulil vastu
pikalt ettevalmistatud, ülivastuolulise rahvustamisseaduse,
mille järgi Iisraeli riik on juudi rahva ajalooline kodumaa.
Seaduse muu sisu kohta võib öelda, et Iisraeli lipp, menoora,
hümn Ha'Tikva, juudi kalender ja juudi pühad on rahvussümbolid.
Riigi rahvuskeeleks on heebrea keel, araabia keelele anti eristaatus.
Katsed juudi asundusi teistest eristada ei õnnestunud.
See sõnastati riigi sihina arendada juudi asunduste rahvuslikke väärtusi
ning julgustada ja toetada nende ehitamist ja arendamist.
Riik on avatud juudi immigratsioonile ja tugevdab eri meetmetega
diasporaas elavate juutide ja riigi vahelisi suhteid.
Seaduse vastuvõtmine Knessetis polnud iseenesestmõistetav.
See kiideti heaks pärast eri sõnastuste pikka vormimist
vaid 62 poolthäälega.
Vastu hääletas 55 ja 2 rahvaesindajat jätsid hääletamata.
Sellised olid uudised pärast suvepausi.
Palvetage jätkuvalt Jeruusalemma, Iisraeli ja Lähis-Ida rahu eest!
Kohtume nädala pärast samal kanalil!
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee Tõlge: Monika Jaaguri